2. ลักษณะการประกอบธุรกิจ

2.1 ประวัติความเป็นมาและการเปลี่ยนแปลงและพัฒนาการที่สำคัญ และลักษณะการประกอบธุรกิจ

2.1.1 ประวัติความเป็นมา

บริษัท อะโกร อินดัสเตรียล แมชชีนเนอรี่ จำกัด (มหาชน) เดิมชื่อ บริษัท ไทยเอนจิน
เมนูแฟ็คเจอริ่ง จำกัด (มหาชน) จัดตั้งขึ้นเมื่อวันที่ 22 พฤษภาคม 2534
โดยมีวัตถุประสงค์เพื่อดำเนินธุรกิจประกอบและจำหน่ายเครื่องยนต์ดีเซลและเครื่องจักรกลทางการเกษตรภายใต้เครื่องหมายการค้า
“มิตซูบิชิ” โดยได้รับความร่วมมือจาก Mitsubishi Heavy Industry (“MHI”)
ในการอนุญาตให้ใช้เครื่องหมายการค้า “มิตซูบิชิ”
และการถ่ายทอดเทคโนโลยีการผลิตเครื่องยนต์ดีเซล ระบบ Direct Injection
รายแรกในประเทศไทยตั้งแต่ปี 2538 บริษัทมีสำนักงานใหญ่และโรงงาน ตั้งอยู่ที่ เลขที่ 480 หมู่ 1
ถนนบ้านค่าย-บ้านบึง อำเภอปลวกแดง จังหวัดระยอง
บริษัทเข้าเป็นบริษัทจดทะเบียนในตลาดหลักทรัพย์แห่งประเทศไทยในปี 2539

ภายหลังวิกฤตเศรษฐกิจในปี 2540 บริษัทได้ประสบปัญหาในการดำเนินธุรกิจเป็นอย่างมาก โดย ณ
วันที่ 31 ธันวาคม 2543
บริษัทและบริษัทย่อยอยู่ในภาวะที่มีผลขาดทุนเกินทุนโดยมีหนี้สินสูงกว่าสินทรัพย์เป็นจำนวนประมาณ
6,841 ล้านบาท
นอกจากนี้บริษัทยังมีเงินกู้ยืมระยะสั้นและระยะยาวจากธนาคารและสถาบันการเงินต่างๆ
หุ้นกู้ที่ไม่มีหลักประกันรวมทั้งดอกเบี้ยค้างจ่ายจำนวนมาก
บริษัทไม่สามารถจ่ายชำระคืนเงินต้นและดอกเบี้ยที่เกี่ยวข้องได้
เนื่องจากปัญหาสภาพคล่องทางการเงินและถูกฟ้องร้องให้ชำระหนี้เงินต้นพร้อมดอกเบี้ยค้างจ่ายจากเจ้าหนี้การค้า
ธนาคาร และสถาบันการเงินในและต่างประเทศบางแห่ง
อันเนื่องจากการผิดนัดชำระหนี้ค่าสินค้าและเงินกู้ยืม

ศาลล้มละลายกลางได้มีคำสั่งให้ฟื้นฟูกิจการของบริษัทเมื่อวันที่ 21 เมษายน 2543
โดยแผนฟื้นฟูมีขั้นตอนหลักๆ
เกี่ยวกับการโอนสินทรัพย์บางประเภทให้กับนิติบุคคลเฉพาะกิจที่จะถือหุ้นโดยเจ้าหนี้
การแปลงหนี้เป็นทุน การลดหนี้ การลดทุนและเพิ่มทุนของบริษัทเมื่อวันที่ 20 ธันวาคม 2543

ระหว่างปี 2543-2548 มีการแก้ไขแผนและเปลี่ยนแปลงผู้บริหารแผนหลายครั้ง
แต่ไม่สามารถปฏิบัติตามแผนได้ในที่สุดที่ประชุมเจ้าหนี้ได้มีมติเลือกลูกหนี้เป็นผู้บริหารแผน
เพื่อเสนอแผนแก้ไขใหม่ โดยศาลล้มละลายกลางมีคำสั่งแต่งตั้งลูกหนี้เป็นผู้บริหารแผน เมื่อวันที่ 7
กรกฎาคม 2548 และในวันที่ 4 สิงหาคม 2548
ผู้บริหารแผนชุดใหม่ได้เสนอแผนแก้ไขให้เจ้าหนี้พิจารณา
ซึ่งที่ประชุมเจ้าหนี้ได้มีมติรับแผนฟื้นฟูกิจการที่แก้ไขใหม่เพื่อรองรับการเข้ามาลงทุน
ของนักลงทุนกลุ่มใหม่ และศาลล้มละลายกลางมีคำสั่งรับแผนฟื้นฟูกิจการที่แก้ไขใหม่เมื่อวันที่ 28
กันยายน 2548

ตั้งแต่เดือนธันวาคม 2548 เป็นต้นมา กลุ่มผู้ถือหุ้นใหม่นำโดยนายสุทธิศักดิ์ โล่ห์สวัสดิ์
ซึ่งได้รับแต่งตั้งให้เป็นผู้บริหารแผน
โดยมีอำนาจในการบริหารงานให้เป็นไปตามแผนฟื้นฟูกิจการที่แก้ไขใหม่
ผู้บริหารแผนได้ดำเนินการตามแผนฟื้นฟูกิจการ โดยดำเนินการปรับลดมูลค่าหุ้นจาก 10
บาทต่อหุ้นเป็น 1 บาทต่อหุ้น ลดทุนจดทะเบียนเดิมจาก 75 ล้านบาทเหลือ 20 ล้านบาท
เพิ่มทุนจดทะเบียนใหม่อีก 180 ล้านบาท เพื่อรองรับการลงทุนจากนักลงทุนกลุ่มใหม่
นำเงินจากการเพิ่มทุนชำระคืนเจ้าหนี้ทั้งหมด
บริษัทได้รับการปลดหนี้และภาระผูกพันในทรัพย์สินทั้งหมดจากเจ้าหนี้
ดำเนินการขายบริษัทย่อยที่จัดตั้งขึ้นตามแผนเดิมทั้งหมด สามารถฟื้นฟูกิจการประสบผลสำเร็จตามแผน
เมื่อ 27 ธันวาคม 2548

วันที่ 9 กุมภาพันธ์ 2549 เปลี่ยนชื่อจาก บริษัท ไทยเอนจิน เมนูแฟ็คเจอริ่ง จำกัด (มหาชน)
เป็นบริษัท อะโกร อินดัสเตรียล แมชชีนเนอรี่ จำกัด (มหาชน)

ต่อมาบริษัทได้ดำเนินการออกหุ้นสามัญเพิ่มทุนจำนวน 6.315 ล้านหุ้น มูลค่าที่ตราไว้หุ้นละ 1
บาทในราคาหุ้นละ 0.01
บาทต่อหุ้นเพื่อชดเชยให้แก่ผู้ถือหุ้นเดิมที่เสียประโยชน์จากการลดทุนเมื่อวันที่ 3 กันยายน 2544
โดยนักลงทุนรายใหม่เป็นผู้รับผิดชอบค่าใช้จ่าย
ซึ่งบริษัทได้รับความเห็นชอบจากศาลล้มละลายกลางพร้อมทั้งดำเนินการออกหุ้นเพิ่มทุนให้แก่ผู้ถือหุ้นดังกล่าวเป็นที่เรียบร้อยแล้วเมื่อวันที่
20 กุมภาพันธ์ 2549 และศาลล้มละลายกลางได้ยกเลิกการฟื้นฟูกิจการของบริษัทเมื่อวันที่ 15
มีนาคม 2550

ในเดือนมิถุนายน 2549 บริษัทฯ ได้รับแต่งตั้งจาก ISEKI & CO., LTD.
ซึ่งเป็นบริษัทผู้ผลิตเครื่องจักรกลทางการเกษตรครบวงจรและเป็นบริษัทจดทะเบียนในตลาดหลักทรัพย์ประเทศญี่ปุ่นให้เป็นผู้แทนจำหน่ายแทรคเตอร์
ISEKI แต่ผู้เดียวในประเทศไทยและประเทศเพื่อนบ้านซึ่งสัญญาแต่งตั้งฉบับแรกสิ้นสุดวันที่ 25
มีนาคม 2551

ปัจจุบัน บริษัท อะโกร อินดัสเตรียล แมชชีนเนอรี่ จำกัด (มหาชน)
ประกอบธุรกิจหลักผลิตและจำหน่ายเครื่องยนต์ต้นกำลังภายใต้เครื่องหมายการค้า “AMAC
สิงห์คะนองนา” โดยมีรายได้หลักมาจากการจำหน่ายเครื่องยนต์และชิ้นส่วนอะไหล่ โดยในไตรมาสที่
4 ปี 2549 บริษัทได้เริ่มมีรายได้จากการจัดจำหน่ายรถแทรคเตอร์ ISEKI

วันที่ 25 กันยายน 2549 บริษัทฯ ได้ทำสัญญาเป็นตัวแทนจำหน่ายรถแทรคเตอร์ยี่ห้อ ISEKI กับ
ISEKI & CO., LTD. โดยมีระยะเวลา 1.5 ปี และเมื่อหมดสัญญาทาง ISEKI & CO., LTD.
จะเป็นผู้พิจารณาการต่อสัญญาอีกครั้งหนึ่ง โดยบริษัทฯ
จะได้รับผลตอบแทนจากส่วนต่างระหว่างราคาขายกับต้นทุนที่เกิดขึ้น
ซึ่งปัจจุบันสัญญาดังกล่าวหมดอายุลง และบริษัทฯ ได้ทำสัญญาใหม่เมื่อวันที่ 5 สิงหาคม 2551
มีผลบังคับใช้ตั้งแต่วันที่ 1 เมษายน 2551 และมีผลบังคับไปอีกสองปี

วันที่ 29 พฤษภาคม 2551 ตลาดหลักทรัพย์เห็นควรให้ บริษัท อะโกร อินดัสเตรียล แมชชีนเนอรี่
จำกัด (มหาชน) พ้นเหตุอาจถูกเพิกถอน และอนุญาตให้ซื้อขายหลักทรัพย์ของบริษัท อะโกร
อินดัสเตรียล แมชชีนเนอรี่ จำกัด (มหาชน) ในกลุ่มสินค้าอุตสาหกรรม
หมวดธุรกิจวัสดุอุตสาหกรรมและเครื่องจักร

2.1.2 การเปลี่ยนแปลงและพัฒนาการที่สำคัญ

+--------------+-------------------------------------------------------+
| วันที่/เดือน/ปี   | รายละเอียด                                             |
+--------------+-------------------------------------------------------+
| 16 พฤษภาคม   | ตลาดหลักทรัพย์แห่งประเทศไทยอนุญาตให้บริษัทฯ                   |
| 2551         | พ้นเหต                                                 |
|              | ุอาจถูกเพิกถอนและให้ซื้อขายหลักทรัพย์ของบริษัทในกลุ่มสินค้าอุตสาหกรรม |
|              | หมวดวัสดุอุตสาหกรรมและเครื่องจักร ตั้งแต่วันที่ 29 พฤษภาคม 2551   |
|              | เป็นต้นไป                                               |
+--------------+-------------------------------------------------------+
| 26 พฤษภาคม   | มติคณะกรรมการบริษัทฯ แต่งตั้ง                               |
| 2551         |                                                       |
|              | -   นายสุทธิศักดิ์ โล่ห์สวัสดิ์ ดำรงตำแหน่งประธานเจ้าหน้าที่บริหาร    |
|              |                                                       |
|              | -   นายมานะ เสถบุตร ดำรงตำแหน่งกรรมการผู้จัดการ            |
+--------------+-------------------------------------------------------+
| 28 สิงหาคม    | มติคณะกรรมการบริษัทฯ                                     |
| 2551         |                                                       |
|              | 1. แต่งตั้งนายวิสูตร กัจฉมาภรณ์ แทนนายสะอาดกำลัง              |
|              | กรรมการที่ลาออก                                         |
|              |                                                       |
|              | 2. แต่งตั้งนายศิริวัฒน์ อนันต์คูศรี แทนนางชุติมา จุลกรังคะ           |
|              | กรรมการที่ลาออก                                         |
|              |                                                       |
|              | 3. แต่งตั้งนางสาวโสฬสญา จีบสุวรรณ เลขานุการบริษัท             |
+--------------+-------------------------------------------------------+
| 27 พฤศจิกายน  | นายธีรวัจน์ จงทวีผล                                       |
| 2551         | ลาออกจากตำแหน่งกรรมการตรวจสอบและกรรมการบริษัท            |
+--------------+-------------------------------------------------------+
| 19 กุมภาพันธ์   | แต่งตั้งนายสุวัฒน์ สิทธิมงคล ดำรงตำแหน่งกรรมการตรวจสอบ         |
| 2552         |                                                       |
+--------------+-------------------------------------------------------+

2.1.3 ลักษณะการประกอบธุรกิจ

-   เครื่องยนต์ดีเซล

บริษัทฯ เป็นผู้ผลิตและจำหน่ายเครื่องยนต์ดีเซลเอนกประสงค์ภายใต้เครื่องหมายการค้า “มิตซูบิชิ”
โดยได้รับความร่วมมือจาก Mitsubishi Heavy Industry (“MHI”)
ในการอนุญาตให้ใช้เครื่องหมายการค้า “มิตซูบิชิ”
และการถ่ายทอดเทคโนโลยีการผลิตเครื่องยนต์ดีเซล ระบบ Direct Injection
รายแรกในประเทศไทยตั้งแต่ปี 2538 ปัจจุบันบริษัทผลิตเครื่องยนต์สูบเดียวชนิดลูกสูบนอน
ใช้หม้อน้ำรังผึ้ง (CONDENSER) ในการระบายความร้อน และใช้ระบบห้องเผาไหม้โดยตรง
(DIRECT INJECTION)ที่หัวลูกสูบเดิม ซึ่งระบบนี้
มีคุณสมบัติที่เหนือกว่าเครื่องยนต์ดีเซลของคู่แข่งขัน คือ ประหยัดน้ำมันมากกว่า 25 %
ทนทานมากกว่า กำลังแรงดีกว่าน้ำหนักเบากว่า ขนย้ายได้ง่าย ใช้น้ำมันเชื้อเพลิงได้สองระบบ
ทั้งน้ำมันดีเซล และน้ำมันไบโอดีเซล สามารถใช้น้ำมันไบโอดีเซลที่ไม่ต้องผ่านกระบวนการกลั่น
ต้นทุนน้ำมันจะถูกกว่า เช่น ใช้น้ำมันปาล์มดิบที่สกัดจากผลปาล์ม น้ำมันสบู่ดำคั้นสด เป็นต้น นอกจากนี้
น้ำมันพืชใช้แล้วนำมาทิ้งให้ตกตะกอน กรองสิ่งเจือปนออก ก็สามารถใช้กับเครื่องยนต์ของบริษัทได้
เครื่องยนต์ดีเซลของบริษัท สามารถใช้งานได้เอนกประสงค์ เช่น รถไถนาเดินตาม
เครื่องสูบน้ำเพื่อการเกษตร ใช้รดน้ำในสวนผัก ใช้ในงานก่อสร้าง เช่น ลิฟท์ขนวัสดุในงานก่อสร้าง
ใช้เป็นพลังงานทดแทนโดยผลิตไฟฟ้าจากมูลสุกร มูลไก่ ทดแทนการใช้ไฟฟ้าหลวง
ใช้ขนส่งทางการเกษตร เช่น รถอีแต๋น รถขนส่งผลปาล์ม เป็นต้น

เนื่องจากบริษัทสามารถผลิตเครื่องยนต์ดีเซลเอนกประสงค์รุ่นนี้ได้เองโดยไม่ต้องพึ่งพาด้านเทคนิคและชิ้นส่วนสำคัญจาก
MHI และที่ผ่านมาบริษัทได้มีการปรับปรุงเครื่องยนต์รุ่นนี้เอง
เพื่อให้มีคุณภาพและตรงกับความต้องการของตลาดในประเทศไทย
โดยการดัดแปลงส่วนประกอบภายนอกของเครื่องยนต์ เช่น ไฟส่องสว่าง สีของเครื่องยนต์
ให้ตรงตามความต้องการของผู้บริโภคมากขึ้น ตั้งแต่เริ่มต้นบริษัทจำหน่ายสินค้าในชื่อ “มิตซูบิชิ”
รุ่นสิงห์คะนองนา ดังนั้นผู้บริโภคจะคุ้นเคยและรู้จักสินค้ารุ่นนี้ในชื่อ “มิตซูบิชิ- สิงห์คะนองนา”
หรือมิตซู – สิงห์คะนองนา ดังนั้นเมื่อ MHI แจ้งยกเลิกสัญญา บริษัทจึงเปลี่ยนชื่อสินค้าเป็น AMAC
รุ่นสิงห์คะนองนา แทนในเดือนธันวาคม 2549

ปัจจุบันบริษัทผลิตและจำหน่ายเครื่องยนต์อเนกประสงค์ 3 รุ่น คือ DI800, DI1000 และ DI1200

  --------------------------------- -------------------------------------------------- ----------- ------------
                                    DI800                                              DI1000      DI1200

  กำลังเครื่องยนต์ (แรงม้า/ รอบต่อนาที)    8/ 2,400                                           9/ 2,400    11/ 2,400

  น้ำหนัก (กิโลกรัม)                    82                                                 85          95

  ประโยชน์ใช้สอย                      เครื่องสูบน้ำ เครื่องปั่นไฟ ติดรถไถนา ติดรถอีแต๋น เครื่องนวดข้าว              
                                    ขนาดแรงม้าขึ้นอยู่กับสภาพการใช้งานหนักเบาที่แตกต่างกันของผู้ใช้               
  --------------------------------- -------------------------------------------------- ----------- ------------

-   ชิ้นส่วนและอะไหล่

บริษัทจำหน่ายผลิตภัณฑ์ชิ้นส่วนอะไหล่ต่างๆ ที่ใช้กับเครื่องยนต์ดีเซลขนาดเล็ก
โดยมีทั้งส่วนที่บริษัททำการผลิตเองและสั่งซื้อชิ้นส่วนอะไหล่จากผู้ผลิตทั้งภายในและต่างประเทศเข้ามา
เพื่อจำหน่ายให้แก่ลูกค้าของบริษัททั้งที่เป็นร้านค้าตัวแทนจำหน่าย, ร้านค้าย่อย
และผู้ใช้เครื่องยนต์เอง ทั้งนี้เพื่อเป็นการบริการหลังการขายแก่ลูกค้าของบริษัท
อย่างไรก็ตามบริษัทจำเป็นต้องมีการบริหารอะไหล่ที่ครบถ้วนทุกขณะ
แต่สินค้าประเภทนี้บริษัทก็มีอัตรากำไรขั้นต้นที่สูงเป็นการชดเชย

-   รถแทรคเตอร์

เดือนกันยายน 2549
บริษัทยังได้รับการแต่งตั้งให้เป็นตัวแทนจำหน่ายแต่เพียงผู้เดียวในประเทศไทยของ ISEKI
ซึ่งเป็นบริษัทผู้ผลิตและจำหน่ายรถแทรคเตอร์รายใหญ่อันดับสามของประเทศญี่ปุ่น
ซึ่งจะช่วยเสริมให้บริษัทมีผลิตภัณฑ์หลากหลายมากขึ้น เพราะตลาดรถแทรคเตอร์และเครื่องยนต์ดีเซล
มีกลุ่มผู้บริโภคกลุ่มเดียวกัน

รถแทรคเตอร์ภายใต้เครื่องหมายการค้า “ISEKI”
เป็นรถแทรคเตอร์ที่ได้รับการยอมรับจากเกษตรกรของประเทศไทย ในเรื่องของความทนทาน
ความประหยัดและความคล่องตัวมายาวนาน เพราะในช่วง 5 ปีที่ผ่านมา
มีผู้นำเข้าสั่งรถแทรคเตอร์ใช้แล้วยี่ห้อ ISEKI เข้ามาประมาณ 6,000 คัน
เกษตรกรและร้านค้าส่วนหนึ่งรู้จักชื่อเสียงของรถแทรคเตอร์ ISEKI ดังนั้น
บริษัทคาดว่าบริษัทจะมีรายได้จากการจำหน่ายรถแทรคเตอร์อย่างมีนัยสำคัญและจะทำให้บริษัทลดการพึ่งพารายได้จากการจำหน่ายเครื่องยนต์ดีเซลแต่เพียงอย่างเดียว

ISEKI แต่งตั้งบริษัทเป็นตัวแทนจำหน่ายเพียงรายเดียว
เนื่องจากบริษัทประกอบธุรกิจผลิตและจำหน่ายอุปกรณ์การเกษตรอยู่แล้ว มีความเข้าใจในธุรกิจนี้
มีตัวแทนจำหน่ายและลูกค้าอยู่ทั่วประเทศและมีศูนย์บริการของตนเอง Super Dealer
ได้แก่เชียงใหม่ ชัยภูมิ กำแพงเพชร ระยอง ราชบุรี สุพรรณบุรี และสุราษฏร์ธานี

บริษัทมีโรงงานผลิตที่สามารถรองรับการย้ายฐานการผลิตของ ISEKI ซึ่ง ISEKI
มีความตั้งใจที่จะขยายฐานการผลิตมายังประเทศไทย โดยได้ส่งผู้บริหารระดับสูงที่ดูแลสายการผลิต
สายการจัดซื้อ เพื่อเสนอแผนลงทุนตั้งโรงงานในประเทศไทยภายใน 2 ปีข้างหน้า
เพื่อแข่งขันกับยี่ห้ออื่นที่จำหน่ายอยู่แล้ว หลังจากที่ ISEKI
ได้มีการสำรวจหาข้อมูลการทำธุรกิจในประเทศไทยและพบว่าบริษัทมีความพร้อมมากที่สุด ISEKI
ตกลงคัดเลือกบริษัท เป็นตัวแทนจำหน่ายในประเทศไทยแต่เพียงผู้เดียว

บริษัทเริ่มนำรถแทรคเตอร์อิเซกิเข้ามาเมื่อเดือนธันวาคม 2549 โดยนำเข้ารุ่น TF327
ชนิดเครื่องยนต์ดีเซล 3 สูบ ระบบไดเร็คอินเจ็คชั่น 28 แรงม้า ใช้ระบบขับเคลื่อน 4 ล้อ
เพื่อทดสอบตลาดก่อน และเมื่อเดือนกุมภาพันธ์ 2550 มีการนำรถรุ่น 38 แรงม้า และเดือนมิถุนายน
2550 นำรถรุ่น 32 แรงม้า เข้ามาทดสอบภาคสนาม
เพื่อเก็บข้อมูลการใช้งานจริงส่งให้โรงงานอิเซกิในญี่ปุ่นพัฒนาสินค้าใช้ตรงกับการใช้งานในประเทศไทย

ISEKI ได้เช่าสำนักงานอยู่ในอาคารเดียวกับบริษัท
และส่งทีมงานขายและบริการมาประจำในประเทศไทย 2 คน พร้อมลงทุนระบบสื่อสาร online
เชื่อมกับบริษัทแม่ในญี่ปุ่น ตั้งแต่เดือนสิงหาคม 2549

-   สรุปสาระสำคัญของสัญญากับ ISEKI

1)  บริษัทเป็นผู้แทนจำหน่ายแต่เพียงผู้เดียวในประเทศไทย
    และสามารถขายไปยังประเทศเพื่อนบ้านได้โดยได้รับความเห็นชอบจาก ISEKI

2)  บริษัทเป็นผู้จำหน่ายอะไหล่รถแทรคเตอร์ของ ISEKI ทุกชนิด เป็นผู้ให้บริการหลังการขาย
    ใช้โรงงานที่ระยองเป็นที่เก็บสต๊อกอะไหล่ ตลอดจนให้บริษัทเป็นผู้ผลิตอุปกรณ์เสริม เช่น
    เหล็กพ่วง เพลาหน้า เพลาหลัง ระบบไฟเลี้ยว และ
    เป็นตัวแทนในการทดสอบรถรุ่นใหม่ก่อนนำเข้า

3)  ให้ความร่วมมือในการจัดหาชิ้นส่วน OEM ในประเทศไทยและเป็นผู้ประสานงานกับ ISEKI
    ในเรื่อง R&D ตลอดจนวิธีการเกษตรกรรมสมัยใหม่

4)  เมื่อวันที่ 25 กันยายน 2549 บริษัทฯ ได้ทำสัญญาเป็นตัวแทนจำหน่ายรถแทรคเตอร์ยี่ห้อ
    ISEKI กับ ISEKI & CO., LTD. โดยมีระยะเวลา 1.5 ปี และเมื่อหมดสัญญาทาง ISEKI
    & CO., LTD. จะเป็นผู้พิจารณาการต่อสัญญาอีกครั้งหนึ่ง โดยบริษัทฯ
    จะได้รับผลตอบแทนจากส่วนต่างระหว่างราคาขายกับต้นทุนที่เกิดขึ้น
    ซึ่งปัจจุบันสัญญาดังกล่าวหมดอายุลง และบริษัทฯ ได้ทำสัญญาใหม่เมื่อวันที่ 5 สิงหาคม 2551
    มีผลบังคับใช้ตั้งแต่วันที่ 1 เมษายน 2551 และมีผลบังคับไปอีกสองปี

    -   โครงสร้างรายได้

ในอดีตรายได้ของบริษัทมาจากการจำหน่ายเครื่องยนต์ดีเซลเอนกประสงค์เพียงอย่างเดียว
โดยจำหน่ายทั้งภายในประเทศและการส่งออก ซึ่งได้แก่ อินโดนีเซีย สิงคโปร์ ฟิลิปปินส์
เวียดนามและศรีลังกา

ต่อมาในเดือนกันยายน ปี 2549 บริษัทได้รับการแต่งตั้งให้เป็นตันแทนของ ISEKI
ซึ่งเป็นผู้ผลิตรถแทรคเตอร์รายใหญ่ของญี่ปุ่น
โครงสร้างรายได้ของบริษัทจึงประกอบไปด้วยรายได้จากการจำหน่ายเครื่องยนต์ดีเซลและรายได้จากการจำหน่ายรถแทรคเตอร์
ISEKI โดยมีโครางสร้างรายได้ในปี 2551 ดังนี้

  ------------------------- -------- -------- -------- -------- -------- --------
                            2549              2550              2551     

                            มูลค่า     ร้อยละ    มูลค่า     ร้อยละ    มูลค่า     ร้อยละ

  1.เครื่องยนต์ดีเซล                                                         

  - ขายภายในประเทศ          76.02    73.69    60.42    46.99    62.85    38.10

  - ส่งออก                   17.56    15.77    45.97    35.75    39.87    24.16

  รวมรายได้จากเครื่องยนต์ดีเซล   99.57    89.46    106.39   82.74    102.72   62.26

  2. ชิ้นส่วนอะไหล่             5.72     5.14     18.47    14.36    17.53    10.62

  3. รถแทรคเตอร์ ISEKI       6.01     5.40     3.73     2.90     44.75    27.12

  รวมรายได้จากการจำหน่าย      105.29   100.00   128.59   100.00   165.00   100.00
  ------------------------- -------- -------- -------- -------- -------- --------